Libertarianizm
Libertarizm (ing. libertarianism ; lat. libertas — "azadlıq") — azadlığı əsas prinsip kimi dəstəkləyən siyasi fəlsəfə və hərəkatların məcmusudur. Libertarizmin nümayəndələri seçim azadlığını, könüllü birləşməyi və fərdi mühakiməni vurğulayaraq, siyasi azadlıq və muxtariyyəti maksimum dərəcədə artırmağa çalışırlar. Onlar dövlət hakimiyyətinə şübhə ilə yanaşırlar, lakin mövcud iqtisadi və siyasi sistemlərə qarşı çıxma dərəcələrinə görə fərqlənirlər. Müxtəlif libertar düşüncə məktəbləri ictimai və özəl hakimiyyətin qanuni funksiyaları haqqında müxtəlif fikirlər irəli sürür, çox vaxt məcburi sosial institutların məhdudlaşdırılması və ya ləğv edilməsini tələb edir . Libertarizm daxilində özünəməxsus xüsusiyyətləri olan bir sıra cərəyanlar var. Konkret olaraq, bunlar sağ və sol libertarizm, anarxo-kapitalizm, minarxizm, geolibertarizm (corcizm), sol bazar anarxizmi və libertar sosializmdir. Sağ libertarlar xüsusi mülkiyyət hüququna üstünlük verirlər . Sol libertarlar hesab edirlər ki, xüsusi mülkiyyətin mütləqləşdirilməsi fərdin azadlığını poza bilər